રાજકોટઃ જામનગરના બહુચર્ચિત કિરીટ જોશી હત્યાકેસમાં નવો ખુલાસો થયો છે. આ કેસમાં અમદાવાદ ક્રાઇમ બ્રાંચે પહેલા જ બે આરોપીની મુંબઈથી ધરપકડ કરી લીધી હતી. આ કેસમાં હવે રાજકોટના એક શખ્સે બે કરોડની સોપારી લીધો હોવાનો ખુલાસો થયો છે. જે આરોપીઓની ધરપકડ કરવામાં આવી હતી તેઓ પણ રાજકોટ રોકાય હોવાનો ખુલાસો થયો છે. પોલીસે રાજકોટના શખ્સના મોબાઇલ લોકેશન અને સીસીટીવી સહિતની માહિતીના આધારે તેની ધરપકડ અને કેસમાં વધુ તપાસની કાર્યવાહી શરૂ કરી છે.